CELEX: 32000D0725
Language: bg
Date: 2000-11-20 00:00:00
Title: Решение на Комисията от 20 ноември 2000 година относно невключването на tecnazene в приложение I към Директива 91/414/ЕИО на Съвета и за оттеглянето на разрешенията за съдържащите това активно вещество продукти за растителна защита (нотифицирано под номер С(2000) 3354)Текст от значение за ЕИП.

Важна правна забележка

|

32000D0725

Официален вестник n° L 292 , 21/11/2000 стр. 0030 - 0031 специално чешко издание глава 3 том 31 стр. 7  - 8 специално испанско издание глава 3 том 31 стр. 7  - 8 специално унгарско издание глава 3 том 31 стр. 7  - 8 специално литвийско издание глава 3 том 31 стр. 7  - 8 LV.ES глава 3 том 31 стр. 7  - 8 MT.ES глава 3 том 31 стр. 7  - 8 PL.ES глава 3 том 31 стр. 7  - 8 SK.ES глава 3 том 31 стр. 7  - 8 специално словенско издание глава 3 том 31 стр. 7  - 8

		20001120Решение на Комисиятаот 20 ноември 2000 годинаотносно невключването на tecnazene в приложение I към Директива 91/414/ЕИО на Съвета и за оттеглянето на разрешенията за съдържащите това активно вещество продукти за растителна защита(нотифицирано под номер С(2000) 3354)(текст от значение за ЕИП)(2000/725/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2000/10/ЕО на Комисията [2],като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [3], последно изменена с Регламент (ЕО) № 1972/1999 [4], и по-специално член 7, параграф 3а, буква б) от него,като има предвид, че:(1) Регламент (ЕО) № 933/94 на Комисията [5], последно изменен с Регламент (ЕО) № 2230/95 [6], установи списъка с активните вещества на продукти за растителна защита, посочени от докладващите държави-членки за прилагането на Регламент (ЕИО) № 3600/92 и определил нотификаторите за всяко активно вещество.(2) Tecnazene е едно от деветдесетте активни вещества, обхванати от първия етап на работната програма, предвидена в член 8, параграф 2 от Директива 91/414/ЕИО.(3) В съответствие с разпоредбите на член 7, параграф 1, буква в) от Регламент (ЕИО) № 3600/92 Обединеното кралство, определено като докладваща държава-членка, на 15 май 1996 г. предостави на Комисията доклада за своята оценка на информацията, подадена от единствения нотификатор в съответствие с разпоредбите на член 6, параграф 1 от посочения регламент(4) При приемането на доклада на докладващата държава-членка Комисията е провела консултации с експерти на държавите-членки, както и с единственият оставащ нотификатор (Hickson & Welch), съгласно разпоредбите на член 7, параграф 3 от Регламент (ЕИО) № 3600/92.(5) Представеният доклад е разгледан от държавите-членки и от Комисията в рамките на Постоянния фитосанитарен комитет. Този преглед е приключен на 12 април 2000 г. под формата на доклад рецензия на Комисията за tecnazene, в съответствие с разпоредбите на член 7, параграф 6 от Регламент (ЕИО) № 3600/92.(6) От направените оценки се установи, че представената информация не е доказала, че съдържащите съответното активно вещество продукти за растителна защита отговарят на изискванията, посочени в член 5, параграф 1, букви а) и б) и член 5, параграф 2, буква б) от Директива 91/414/ЕИО.(7) Единственият нотификатор е информирал Комисията и докладващата държава-членка, че повече не желае да участвува в работната програма за това активно вещество. Поради това няма да бъде предоставена допълнителна информация за пълно спазване на изискванията на Директива 91/414/ЕИО.(8) Следователно това активно вещесткво не е възможно да се включи в приложение I към Директива 91/414/ЕИО.(9) Трябва да се предвиди гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО.(10) Настоящото решение не засяга никое действие, което Комисията може да предприеме на по-късен етап по за това вещество в рамките на Директива 79/117/ЕИО на Съвета [7].(11) Мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Tecnazene не се включва като активно вещество в приложение I към Директива 91/414/ЕИО.Член 2Държавите-членки следят:1. разрешенията за съдържащи tecnazene продукти за растителна защита да бъдат отменени в рамките на шест месеца, считано от датата на приемане на настоящото решение;2. считано от датата на приемане на настоящото решение, по силата на дерогацията, предвидена в член 8, параграф 2 от Директива 91/414/ЕИО, да не се дава или подновява никакво разрешение за съдържащи tecnazene продукти за растителна защита.Член 3Държавите-членки отпускат гратисен период за унищожаването, складирането, пускането на пазара и употребата на наличните запаси в съответствие с разпоредбите на член 4, параграф 6 от Директива 91/414/ЕИО, който да е възможно най-кратък и не по-дълъг от двадесет месеца, считано от датата на приемане на настоящото решение.Член 4Адресати на настоящото решение са държавите-членки.Съставено в Брюксел на 20 ноември 2000 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 57, 2.3.2000 г., стр. 28.[3] ОВ L 366, 15.12.1992 г., стр. 10.[4] ОВ L 244, 16.9.1999 г., стр. 41.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.[7] ОВ L 33, 8.2.1979 г., стр. 36.--------------------------------------------------